**Vrøvlesang - Spiritusprøve**

Melodi: Makkedille - Makkedulle ...

Kære venner er I glade,

for nu bliver der ballade,

er I ædru eller ikke eller ej?

Har I tropesol i kammen?

Har I skvulp i hjernedammen?

Er I svimle som en skipper på galaj?

Kan I synge denne vise?

Kan I fløjte, kan I fnise?

Kan I ta' en sætning, selvom den er lang?

Pølsevrider altid slider,

vrider pølser alle tider,

Pølsevriderslidermandens dag er trang

Fløjtekedlens tud den fløjter,

Sprøjtevæslens væske sprøjter

på en fiskebolledåsefabrikant.

Sporvognsskinneskrabscharmøren,

ligtornknysteoperatøren,

hver en klædekludesutterske sig fandt

Er Korsør en republikke?

Og ku' Cæsars tante strikke?

Hvem er overtrommeslagerkommandant?

Hvem var mor til jordemormanden?

Var hans far mon Czar den anden?

Eller blot en lirekassemusikant?

Kan en redaktør få bladlus?

Og mon man kan finde fladlus

på en fælledgartnerassistent?

Hvem monstro der stjal radissen?

Og hvem krølled' mon chemisen

på en nonneklosterbarselpatient?

Har en haleneger hale?

Kan en nattergal mon gale?

Mon en ålestangerstøderstang er tung?

Kan sko- og kapskomager

lave kranse- og kringlekager?

Døde Gorm den Gamle mens at han var ung?

Hvem har nisset på servanten?

Var den skyldige mon tanten?

Denne tyggegummigumlende person?

Hvem har tabt en skrå i suppen?

Kan en pige ta's i fubben?

Kan en nonne gå i seng med en dragon?

Lad os hæve vores bæger,

glassets indhold vederkvæger,

vi vil hilse på hinanden nok engang.

Stadig ønsker vi tillykke,

værten blæser vi et stykke,

med et heje-hip, der slutter vi vor sang.